Document ID: 31979R0235

NEUVOSTON ASETUS (ETY) N:o 235/79,
annettu 5 päivänä helmikuuta 1979,
humala-alan yhteisestä markkinajärjestelystä annetun asetuksen (ETY) N:o 1696/71 muuttamisesta kolmansista maista tuotavan humalan mukana seuraavien todistusten vastaavuuden vahvistamisen osalta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 ja 235 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(1),
sekä katsoo, että
humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(2), sellaisena kuin se on viimeksi muutettuna asetuksella (ETY) N:o 1170/77(3), 5 artiklan 2 kohdassa säädetään, että kolmansista maista tuodun humalan mukana seuraavien alkuperämaan myöntämien todistusten ja yhteisön todistusten vastaavuus vahvistetaan viimeistään 31 päivänä joulukuuta 1978,
ainoastaan harvat kolmannet maat ovat sitoutuneet valvomaan, että niiden yhteisöön viemä humala täyttää vaadittavat laatuominaisuudet ja ovat valtuuttaneet toimielimiä myöntämään todistuksia; näiden todistusten ja yhteisön todistusten vastaavuus on hyväksytty,
tietyt muut kolmannet maat tarvitsevat pidemmän ajan tarpeellisten hallinnollisten menettelyjen ja tarkastusten järjestämiseksi, ja
humalan maailmanmarkkinoiden kehitys viittaa uusien tuottajamaiden tuloon markkinoille melko pian; tämän vuoksi ei ole suotavaa vahvistaa määräaikaa näistä maista yhteisöön vietävien tuotteiden mukana seuraavien todistusten vastaavuuden varmentamiselle,
ON ANTANUT TÄMÄN ASETUKSEN:
1 artikla
Poistetaan asetuksen (ETY) N:o 1696/71 5 artiklan 2 kohdan viimeisestä virkkeestä ilmaisu "viimeistään 31 päivänä joulukuuta 1978".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä helmikuuta 1979.

Labels: 7
17
6